kardosdrur/scandi-wiki huggingface dataset:
Høllefjorden

Høllefjorden er en fjord i Søgne kommune i Agder fylke i Norge. Den ligger syd for Høllen og Tangvall, kommunecenteret i Søgne. Fjorden har tre indløb, sundet Springdansen, nord for Ny-Hellesund, som går mod øst til Hellesundfjorden, et mellem Ny-Hellesund og Skarpøya, og et vestligt indløb mellem Skarpøya og Kjeholmene. 

Fjorden går omkring tre kilometer mod nord til Høllen. Her er det marina og en mindre havn for småbåde. Søgnes største lystbådehavn ligger på vestsiden af Høllebakken, i Solta, længst mod nord i fjorden. På Høllen Vest er der industrivirksomhed og et privatejet kajanlæg som kan betjene skibe i Nordsø- og kysttrafik. Årosstranda ligger på østsiden af fjorden. Ved Høllen går der en fjordarm ind til mundingen af Søgneelven med en omkring 100 meter lang bro over. Vest for Høllefjorden ligger Torvefjorden.

Kilder og henvisninger 

Høllefjorden på Sogneinfo.no

Fjorde i Agder
Søgne
Gaudeamus igitur

Gaudeamus igitur (latin: Lad os så glæde os) er en latinsk studentersang. Den er også kendt som De brevitate vitae (latin: Om Livets korthed). Sangen er i dag den mest kendte studentersang, som stadig synges.

Tekst

Eksterne henvisninger 
 Link til Youtube, hvor sangen kan høres.

Noter 
 

Temasange
Siren reticulata

Siren reticulata også kendt som leopardål er en art vandlevende halepadde endemisk i det sydøstlige USA, første gang formelt beskrevet i 2018. Denne salamander er kun kendt fra tre lokaliteter i det sydlige Alabama og Florida panhandle (nordvestlige Florida) og er en af de største dyr i USA som er blevet opdaget i de sidste 100 år.

Den kan blive op til 60 cm.

Kilder/referencer

Eksterne henvisninger 
 2018-12-16, ekstrabladet.dk: Alle troede det var en myte: Nu har biologer fundet mystisk sumpdyr, backup

Halepadder
Namika

Namika (født Hanan Hamdi 7. september 1991  i Frankfurt), tidligere kendt under kunstnernavnet Hän Violett, er en tysk sanger og rapper, der stammer fra en rifkabylsk marokkansk familie. Hun er særlig kendt for sin sang "Lieblingsmensch", der nåede førstepladsen på den tyske hitliste.

Diskografi

Album 
 Nador (2015)
 Que Walou (2018)

Singler 
 "Lieblingsmench" (2015)
 "Hellwach" (2015)
 "Kompliziert" (2016)
 "Je ne parle pas français" (2018)

Referencer

Eksterne henvisninger 

 
 

Hiphoppere
Sangere fra Tyskland
Somerville College (Oxford)

Somerville College er et af de mere kendte kollegier, der er tilknyttet University of Oxford i Oxford i England. Somerville har det største kollegiebibliotek i Oxford og er kendt for sin varierede arkitektur og gode mad.

Grundlagt i 1879 som Somerville Hall, var det et af de første to kvindekollegier i Oxford.

Personer med tilknytning til Somerville 
Blandt andre Margaret Thatcher, Indira Gandhi, Dorothy Hodgkin, Mary Honeyball, Svava Jakobsdóttir, Iris Murdoch, Dorothy L. Sayers og Margaret Clunies Ross har været tilknyttet Somerville.

Eksterne henvisninger 
 Official website for Somerville College, Oxford

England
University of Oxford
Feminisme
UEFA Nations League 2020-21

UEFA Nations League 2020/21 var den anden udgave af UEFA Nations League. I forhold til den første udgave af turneringen var der lavet en ændring med hensyn til antallet af hold i hver række. Nu var der 16 hold i hver af de tre øverste rækker (League A, League B og League C), mens de resterende syv hold spillede i nederste række (League D). Turneringen løb fra september til november 2020. Finalekampene blev spillet 2. - 6. juni 2021.

Holdenes fordeling 
Holdene var fordelt på fire niveauer, kaldet League A (øverste række), League B, League C og League D (nederste række). Her følger en oversigt over holdene:

Lodtrækningen fandt sted 3. marts 2020 i Amsterdam.

Kampdatoer 
Nedenfor er en oversigt over kampdatoerne i 2020/21-udgaven af Nations League.

League A

Gruppe A1

Gruppe A2

Gruppe A3

Gruppe A4

League B

Gruppe B1

Gruppe B2

Gruppe B3

Gruppe B4

League C

Gruppe C1

Gruppe C2

Gruppe C3

Gruppe C4

League D

Gruppe D1

Gruppe D2

Bedste målscorere 

Opdateret: 19. november 2020

Kilde:

Referencer

Eksterne henvisninger 
  

 
Fodbold i 2020
Fodbold i 2021
Lady Dorothy Browne and Sir Thomas Browne

Lady Dorothy Browne og Sir Thomas Browne er et olie-på-panel maleri, som tilskrives den engelske kunstner Joan Carlile og formentlig afsluttet mellem 1641 og 1650. Maleriet skildrer den engelske læge Thomas Browne og hans kone Dorothy.

Noter 

Malerier
Alofi

Alofi er hovedstaden i ø-nationen Niue, beliggende i Stillehavet. Med et befolkningstal på 597 i 2017, er Alofi den næstmindste nationale hovedstad målt på indbyggere (efter Ngerulmud, hovedstaden i Palau). Hovedstaden består af to landsbyer: Alofi-nord og Alofi-syd, hvor regeringshovedkvarterene er beliggende.

Cyklonen Heta 
I januar 2004 blev Niue ramt af den tropiske storm, cyklonen Heta, som dræbte to mennesker og lavede omfattede skader på hele øen. Mange af Alofis bygninger blev ødelagt, herunder hospitalet. Regeringsbygninger blev genopført på et mindre udsat område omtrent 3 kilometer længere inde i landet, kaldet Fonuakula, efter stormen. Området ligger stadig inde for Alofi-syds grænser.

Geografi 
Byen er beliggende i midten af Alofi-bugten på øens vestkyst, tæt på det eneste hul i det koralræv, der omkranser Niue. Bugten strækker sig langs 30% af øens længde (omkring syv kilometer) fra Halagigie Point i syd til Makapu Point i nord.

Transport 
Byen serviceres af Niue International Airport og der er flere veje, både asfalterede og jordveje, der krydser byen.

Øens primære havn er Sir Robert's Wharf, som er beliggende tæt på Alofis bymidte, inden for 200 meter af byens postkontor. Det er en mindre havn, der kun har mulighed for at servicere mindre fladbundede både. Større fragtskibe og fiskebåde forankres nær ved koralrevet og pramme bruges til at fragte last ind til Alofi. I 2020 blev der afsat midler til en udvidelse og styrkelse af havnen samt renoveringer, efter en cyklon ramte øen tidligere det år.

Referencer 

Hovedstæder i Oceanien
Varmestue

En varmestue er et værested og fristed for socialt udsatte mennesker, der er hjemløse eller har sociale eller psykiske problemer. Bl.a. Kirkens Korshær driver varmestuer, der også har folkekøkken og yder hjælp til praktiske forhold samt specifik rådgivning. Brugerne kan her uforpligtende møde ligestillede til snak og samvær. Personalet er i almindelighed frivillige og ulønnede.

 
Velgørenhed
Oversvømmelserne i Kina 1931

Oversvømmelserne i Kina 1931, var en række dødbringende oversvømmelser, der fandt sted i Juli 1931. Katastrofen opstod da floderne Yangtze og Den gule flod, gik over deres breder, ødelagde diger, afgrøder og resulterede over 4.000.000 menneskers død. Efter ulykkerne, fik mange folk forskellige sygedomme, fordi deres byer var oversvømmet og områderne var helt ubebolige.

https://chinadialogue.net/en/cities/10811-picturing-disaster-the-1931-wuhan-flood/

Kinas historie
Oversvømmelser
Hellesundfjorden

Hellesundfjorden er en fjord i Søgne kommune i Agder fylke i Norge, mellem Herøya i øst og Ny-Hellesund i vest. Fjorden har indløb mellem Hellersøyane og Helgøya som dele af Ny-Hellesund ligger på. Herfra går fjorden  to kilometer mod nord, forbi Herøya og Langnesbygda til Kussevika inderst i fjorden. Syd for Herøya går Herøyfjorden  østover mod Flekkerøy. Nord for Ny-Hellesund ligger sundet Springedansen, som går mod vest til Høllefjorden syd for Høllen og Tangvall.

Kilder og henvisninger

Fjorde i Agder
Søgne
Abgeordnetenhaus (Østrig)

Deputeretkammeret (tysk: Abgeordnetenhaus,  tjekkisk: Poslanecká sněmovna, polsk: Izba Posłów, italiensk: Camera dei deputati) var fra 1861 det delvist folkevalgte underhus (eller andetkammer) i det østrigske rigsråd, der havde to kamre.

Fra 1867 til 1918 var deputeretkammeret underhus i rigsrådet for den nordlige (slaviske) del og den vestlige del (østrigsk–italienske) af Østrig-Ungarn.

Der var valg til deputeretkammeret 12 gange. Det var i 1861, i 1867, i 1870, i 1871, i 1873, i 1879, i 1885, i 1891, i 1897, i 1901, i 1907 og i 1911.

Østrigs politik
Parlamenter
Molboløb

Molboløb er et motionsløb, der blev stiftet af SNIK (Søllerød/Nærum idræts klub) i 1960 efter ide fra Jørgen Bak. Det afholdes fra ugentligt 10 uger i træk fra januar til marts.

Bak havde deltaget i et arrangement, hvor der blev løbet orienteringsløb med indlagte spørgsmål. Arrangementet han deltog i, blev afviklet på Fuglsø Centeret som ligger smukt for foden af Mols bjerge. Derved var navnet "Molboløb" givet.

Løbet blev afholdt første gang i 1960 af SNIK - og siden 1996 af Søllerød Orienterings klub som da blev udskilt fra SNIK. Løbene afvikles i årets første 3 måneder og er en form for orienteringsløb, hvor der dystes på tid og paratviden. I folkemunde kaldes løbet også "De 10 søndage i januar". Mere end 350 deltager næsten hver søndag.

I 2006 at få en række aftaler i stand om sponsorpræmier fra forskellige firmaer. 
Løbet har derfor kunne indføre en række lodtrækningspræmier, som bliver udtrukket blandt alle de tilstedeværende løbere, der har kvalificeret sig til finaleløbet. 
De bliver udtrukket i forbindelse med præmieoverrækkelsen efter det 10. løb. 

Hovedpræmien gives hvert år til den samlede vinder, som tituleres "Overmolbo". Vinderen er den som opnår flest point i sæsonen.

Eksterne henvisninger 
 

Motionsløb i Danmark
Etableret i 1960
Rudersdal Kommune
Townhouse (Storbritannien)

På engelsk betyder townhouse (byhus) og var oprindeligt en residens i London for et medlem af adelen eller herskabet i modsætning til deres bolig på landet, country house. De fornemste af Londons townhouses var selvstændige bygninger, men mange var fornemme rækkehuse.

Britiske bygherrer og ejendomsmæglere markedsfører ofte nye huse som townhouses som i USA for at opgradere beskedne boliger og for at undgå tanken om billige arbejderrækkehuse fra den Victorianske æra. De aristokratiske rækkehuse, som stadig ligger ved St. James's Square i Westminster, er glemt af den brede befolkning. Ordet svarer til hôtel particulier for den franske adel i Paris.

Baggrund 
Et byhus har været den primære residens for en rig familie, som ejede en eller flere ejendomme på landet (herregårde), hvor de boede det meste af året. Nabobygninger og landbrug blev bortforpagtet eller lejet ud, og derved opstod familiernes rigdom og politiske magt. Mange Inns of Court i London var byhuse. Fx var Gray's Inn Reginald de Greys store townhouse.

Referencer 

Hustyper
Aloys af Liechtenstein (1869–1955)

Alois Maria Adolf, også Aloys Gonzaga Maria Adolf, (født 17. juni 1869 på Schloss Hollenegg ved Deutschlandsberg, Steiermark, Østrig – død 16. marts 1955 i Vaduz, Liechtenstein) var en prins af og til Liechtenstein. 

Han var far til fyrst Franz Josef 2. af Liechtenstein (1906–1989) og farfar til fyrst Hans Adam 2. af Liechtenstein (født 1945).

Aloys var dattersøn af fyrst Alois 2. af Liechtenstein, og han var oldesøn (sønnesøns søn) af Johan 1. Josef af Liechtenstein.

Familie 
Aloys var gift med en datter af Karl Ludvig af Østrig, der var en nær efterkommer efter og forfader til Østrig–ungarske kejsere.

Aloys og hans gemalinde fik otte børn, herunder fyrst Franz Josef 2. af Liechtenstein (1906–1989). 

Huset Liechtenstein
Scotichronicon

Scotichronicon er en krønike eller legendeberetning fra 1400-tallet, som er forfattet af den skotske historiker Walter Bower. Det er en fortsættelse på historiker-præsten John of Forduns tidligere værk Chronica Gentis Scotorum, der begynder med grundlæggelsen af Irland og herefter Skotland af Scota med Goídel Glas. Dronning Scotas navn betyder "blomstre" på irsk og skotsk. Scotti var tidligere et synonym for irsk, der indikerede, at de (irerne og skotterne) var "folk fra blomster" eller efterkommere fra dronning Scota.

Eksterne henvisninger 
Walter Bower, Scotichronicon, ed. D. E. R. Watt and others, 9 volumes (1987–1998).
The Manipulus/Scotichronicon Project: A revised edition of select chapters in Watt's edition, by C. Nighman.

Krøniker
Skotlands historie
Litteratur fra Skotland
Pop up-butik

Pop up-butik er en butik, der åbner og efter en kort periode lukker igen. Typisk findes et tomt butikslokale, hvor udlejeren kan se en fordel i at få en midlertidig husleje i stedet for, at lokalet står tomt. For lejeren kan det være en uforpligtende mulighed for, at prøve grundlaget for en butik af; eller det kan være en metode for en virksomhed til, at teste en ny lokation eller et koncept; eller en forretning der sælger sæsonvarer, der er kun er aktuelle i en begrænset periode.

Konceptet er især kendt fra USA, hvor pop up-butikker er en udbredt forretningsmodel i mange storbyer, for eksempel New York, hvor der findes adskillige pop up-butikker. I Danmark blev det især populært efter årtusindeskiftet. Det kan være en fordel for iværksættere, der undgår at bruge en masse penge på etablering en af forretning, før en ny idé er afprøvet, samtidig med at pop up-butikker kan være med til at skabe liv i gadebilledet, i stedet for et tomt butikslokale. Et par eksempler på forsøg med pop up-butikker, der blev permanente, er kasketbutikken Capstore, der udelukkende var webbutik, indtil den testede med en pop up-butik, hvorefter det blev til permanente fysiske butikker i tre centre. Et andet eksempel er Lakrids by Johan Bülow, der begyndte med to pop up-butikker i Københavns Lufthavn, begge butikker blev efterfølgende permanente.

Pop up-butikker er også flere steder blevet en fast bestanddel i et Indkøbscenter. Storcentret Bikini Berlin i Berlin, Tyskland, er et eksempel, hvor hele midtersektionen af centret er reserveret til 15-20 pop up-butikker. I Danmark begynder konceptet også at rykke ind, for eksempel hos Fisketorvet i København, hvor flere hundrede kvadratmeter i efteråret 2018 blev dedikeret til pop up-butikker. Også andre storcentre, blandt andet Rødovre Centrum og Bruuns Galleri i Aarhus, bruger bevidst pop up-butikker til at udfylde ledige lejemål.

Referencer

Eksterne henvisninger 

Specialbutikker
Leadenhall Market

Leadenhall Market er et overdækket marked, der ligger på Gracechurch Street i London. Der er adgang til markedet med bil via Whittington Avenue mod nord og Lime Street mod syd og øst, og der er adgang for gående fra en række små gågader.

Det er et af de ældste markeder i London og kan føres tilbage til 1300-tallet. Det ligger i den historiske del af City of Londons finansdistrikt.

Leadenhall Market er blevet brugt under indspilningerne af en række film. I Harry Potter og De Vises Sten (2001) blev det brugt som kulisse til området omkring Den Utætte Kedel og Diagonalstræde. Det blev også brugt i The Imaginarium of Doctor Parnassus, Hereafter, Brannigan og Love Aaj Kal. Det britiske synthpopband Erasure indspillede dele af musikvideoen til deres sang "Love to Hate You" (1991) i Leadenhall Market.

Eksterne henvisninger 

Official website

City of London
Bygninger, konstruktioner og anlæg i London
Markeder i London
Vilhelm af Schaumburg-Lippe

Prins Vilhelm til Schaumburg-Lippe () (12. december 1834 – 4. april 1906) var en tysk og østrigsk-tjekkisk prins af Schaumburg-Lippe, der sammen med sig gemalinde prinsesse Bathildis af Anhalt-Dessau (en oldedatter af arveprins Frederik af Danmark–Norge og tipoldedatter af kong Frederik 5. af Danmark–Norge) grundlagde en sidelinje af fyrstehuset Schaumburg-Lippe, der boede på slottet Náchod i Bøhmen. Flere af hans efterkommere giftede sig med slægtninge til det danske kongehus.

Biografi 
Prins Vilhelm blev født den  i Fyrstendømmet Schaumburg-Lippes hovedstad Bückeburg. Han var det syvende barn og tredje søn af Fyrst Georg Vilhelm af Schaumburg-Lippe og Prinsesse Ida af Waldeck og Pyrmont. Hans far var fyrste af det lille fyrstendømme Schaumburg-Lippe i det centrale Tyskland. Prins Vilhelm havde otte søskende, heriblandt den senere Fyrst Adolf 1. Georg af Schaumburg-Lippe.

Prins Vilhelm studerede fra 1854 til 1856 ved Universitetet i Bonn og indgik i 1859 i den østrigske hær. I 1857 overlod hans far ham Herskabet Nachod, som han havde oprettet til Vilhelm som sekundogenitur. Dermed blev Vilhelm grundlægger af sidelinjen Náchod af fyrstehuset Schaumburg-Lippe. I 1861 afsluttede han sin militære karriere for at kunne hellige sig driften af sine godser. Allerede i 1861 blev han udnævnt til æresborger i byen Náchod.

Prins Vilhelm døde 71 år gammel den 4. april 1906 på Ratiboritz Slot nær Náchod i Bøhmen. Han og hans svigerdatter Prinsesse Louise af Danmark døde begge på Ratiboritz kun fem timer fra hinanden.

Ægteskab og børn 

Vilhelm af Schaumburg-Lippe giftede sig den 30. maj 1862 i Dessau med prinsesse Bathildis af Anhalt-Dessau. Hun var kusine til dronning Louise af Danmark.

Otte af Bathildis's og Vilhelms børn overlevede barndommen:
 Prinsesse Charlotte af Schaumburg-Lippe (1864–1946), gift med kong Wilhelm 2. af Württemberg, hun blev Württembergs sidste dronning (1891 – 1918)
 Prins Franz Joseph af Schaumburg-Lippe (1865–1881)
 Prins Frederik af Schaumburg-Lippe (1868 – 1945), gift med sin grandkusine Prinsesse Louise af Danmark (datter af Frederik 8.), deres søn Christian af Schaumburg-Lippe blev gift med Feodora af Danmark, der var sønnedatter af Frederik 8. af Danmark og svigerinde til arveprins Knud til Danmark.
 Prins Albrecht af Schaumburg-Lippe (1869–1942), gift med titulær hertuginde Elsa af Württemberg
 Prins Maximilian af Schaumburg-Lippe (1871–1904), gift med titulær hertuginde Olga af Württemberg
 Prinsesse Bathildis af Schaumburg-Lippe (1873–1962), gift med regerede fyrste (1893–1918) Frederik af Waldeck-Pyrmont
 Prinsesse Adelheid af Schaumburg-Lippe (1875–1971 i Ballenstedt, DDR), gift med regerede hertug (1908 – 1918) Ernst 2. af Sachsen-Altenburg
 Prinsesse Alexandra af Schaumburg-Lippe (1879–1949)

Referencer

Litteratur

Eksterne henvisninger 

Huset Schaumburg-Lippe-Náchod
Prinser
Kongelige fra Tyskland
Tyskere i 1800-tallet
Personer fra Bückeburg
Generaler fra Østrig
Kaukasisk nældetræ

Kaukasisk nældetræ er et træ med hængende grene. Arten er varmetålende og forventes at kunne bruges som bytræ, hvis ellers klimaændringerne slår helt igennem.



Kendetegn 
Kaukasisk nældetræ (Celtis caucasica) er en stor, løvfældende busk eller et træ med en bred og uregelmæssig krone. Skuddene er tynde og zig-zag formede. Barken er først lysegrøn og behåret, men senere bliver den først gråbrun og mere tyndt behåret. Efterhånden bliver barken lysegrå og hårløs, og gamle grene og stammen kan få en lysegrå og svagt opsprækkende bark. Knopperne er spredt stillede, små og let fladtrykte. Bladene er ovale og hele med tandet rand. Oversiden er græsgrøn og hårløs med lyse, forsænkede bladribber, mens undersiden er lyst grågrøn med  fin behåring.  Høstfarven er gul. Blomstringen foregår i april-maj, hvor man finder blomsterne siddende enkeltvis eller få sammen på lange stilke fra bladhjørnerne. De enkelte blomster er regelmæssige og 5-tallige med lysegrønne kronblade. Frugterne er næsten kuglerunde stenfrugter med rødbrunt skin og let rynket kerne. Frugtkødet er sødt og velsmagende.

Rodsystemet består af tykke hovedrødder med et svagt forgrenet sæt af tynde siderødder. Planten er giftig.

Kaukasisk nældetræ når en højde på 15 m og en kronebredde på ca. 10 m.

Hjemsted 
Kaukasisk nældetræ hører hjemme i skove, krat og på stenskred samt langs floder og mindre vandløb i  Kaukasus, Irak, Iran, Afghanistan, Centralasien, Pakistan, Kashmir og Nepal. Vulkanen Damavand ligger i den centrale del af Alborzbjergene. På dens skråninger findes en række plantezoner (subalpin, alpin og nival). I 2.450 m højde er gennemsnitstemperaturen 9°C. (svingende mellem et augusttal på 24,2°C og et januartal på -4°C). De nordvendte skråninger er påvirket af kold polarluft, men en mildnende indflydelse med fugtig luft fra det Kaspiske hav. Her vokser arten sammen med bl.a. Aegilops triuncialis (en art af gedeøje), almindelig brunelle, almindelig guldstjerne, almindelig katost, almindelig kattehale, almindelig kællingetand, Anemone biflora (en art af anemone), bibernelle, bjergrug, bjergstenfrø, broget salvie,  Cotoneaster nummularioides (en art af dværgmispel), Dianthus libanotis (en art af nellike), Eremurus spectabilis (en art af steppelys), farvegåseurt, filtet soløje, giftig kronvikke, græsk ene,  gul reseda, gul snerre, havemalurt, hunderose, kaspisk tamarisk, lammeøre, Lonicera iberica (en art af gedeblad), lucerne, markstenkløver, matrem, Matthiola farinosa (en art af levkøj), mosebunke, soløjealant, Prunus pseudoprostrata (en art af kirsebær), sommeradonis, strandkrageklo, sølvpotentil, tofarvet krokus, toraklet ledris, Trisetum rigidum (en art af guldhavre), Tulipa montana (en art af tulipan), Valeriana sisymbriifolia (en art af baldrian), ædelkortlæbe og ægyptisk pil.

Galleri

Note 

Frugter
Træer
Haveplanter
Herøyfjorden (Søgne)

Herøyfjorden er en fjord i Søgne kommune i Agder fylke i Norge. Den er fire kilometer lang, og går mod vest fra Sandvigdalsfjorden ved Tjamsøya, lige ved kommunegrænsen til Kristiansand. Fjorden ender i vest ved Hellersøyane og Herøya, som den har navn efter. På sydsiden af fjorden ligger en række mindre øer, holme og skær, som skærmer fjorden mod det åbne hav i Skagerrak.

Kilder og henvisninger

Fjorde i Agder
Søgne
Sandvigdalsfjorden

Sandvigdalsfjorden (også skrevet Sandvikdalsfjord) er en fjord på grænsen mellem Kristiansand og Søgne kommuner i Agder fylke i Norge. Den har innløp ved holmen Ryvingen, vest for Flekkerøy. Fjorden er næsten fire kilometer lang og smalner ind på vej mod nord. Midt i den ydre del af fjorden ligger lille og store Langøya. Den inderste halvdel af fjorden er smal og bliver også kaldt Holskogkilen. Indløbet til kilen er omkring 80 meter bredt, men længere inde er den omkring 30 meter på det smalleste. Fylkesvej 456 går langs store dele af vestsiden af Sandvikdalsfjorden og Holskogkilen.

Kilder og henvisninger

Fjorde i Agder
Kristiansand
Søgne
Creed II

Creed II er en amerikansk dramafilm fra 2018. Filmen er instrueret af Steven Caple Jr. og skrevet af Juel Taylor og Sylvester Stallone, fra en historie af Sascha Penn og Cheo Hodari Coker. Det er en efterfølger til Creed (2015) og den 8. film i Rocky-filmserien. Hovedrollerne spilles af Michael B. Jordan, Sylvester Stallone, Tessa Thompson, Dolph Lundgren, Florian Munteanu, Wood Harris, og Phylicia Rashad. Creed forfatter-instruktør Ryan Coogler er producent på filmen. Filmen følger en kamp der har taget 33 år om at blive til noget, da Adonis Creed møder en ny udfordring i ringen: Viktor Drago, søn af Ivan Drago, den stærke atlet, der dræbte Adonis far Apollo Creed.

Udgivelse 
Creed II blev udgivet i USA den 21. november, 2018. Den fik premiere den 14. november, 2018 på Lincoln Center for the Performing Arts i New York City.

Medvirkende 
 Michael B. Jordan som Adonis Johnson Creed
 Sylvester Stallone som Rocky Balboa
 Tessa Thompson som Bianca
 Dolph Lundgren som Ivan Drago
 Florian Munteanu som Viktor Drago
 Russell Hornsby som Buddy Marcelle
 Phylicia Rashād som Mary Anne Creed
 Wood Harris som Tony 'Little Duke' Evers
 Andre Ward som Danny 'Stuntman' Wheeler
 Brigitte Nielsen som Ludmila Drago
 Milo Ventimiglia som Robert Balboa, Jr.
 Roy Jones Jr. som sig selv
 Michael Buffer som sig selv
 Evander Holyfield som sig selv
 Sugar Ray Leonard som sig selv
 Max Kellerman som sig selv

Referencer

Eksterne henvisninger 

 
 

Amerikanske film fra 2018
Dramafilm fra USA
Engelsksprogede film
Sportsfilm
Charlotte Hagen

Charlotte Hagen (f. 18.3.1964) er dansk forfatter. Charlotte Hagen er uddannet lærer og familieterapeut, men har siden 2007, hvor hun og hendes mand flyttede til Toscana og bosatte sig i Lucca, arbejdet som forfatter og har udgivet én bog af faglig karakter og 3 romaner. Senest har Charlotte Hagen fået udgivet sin bog Drømmemilen på det engelske forlag The Book Guild Ltd. under titlen My Dream Mile.

Charlotte Hagen vendte i 2017 tilbage til Danmark og er nu bosat i Sønderborg.

Udgivelser 
 "Må jeg holde af dig", fagbog/kursusoplæg udgivet i 2014
 "Maja min", roman udgivet i 2014
 "Tosca Kvinde"  roman udgivet i 2014 som er oversat til italiensk med titlen "Donna Tosca"
 "Drømmemilen", roman udgivet i 2015 og i 2018 på engelsk med titlen "My Dream Mile".

Faglitterære forfattere fra Danmark
Romanforfattere fra Danmark
Kvindelige forfattere i det 21. århundrede